Primària

**Valors Socials i Cívics 5**

Programació

**Unitat 9**

 **1.** Presentació de la unitat

 **2.** Objectius didàctics

 **3.** Continguts de la unitat, criteris d’avaluació i estàndards d’aprenentatge avaluables

 **4.** Selecció d’evidències per al dossier (*porfolio*)

 **5.** Competències: descriptors i acompliments

 **6.** Tasques

 **7.** Estratègies metodològiques

 **8.** Recursos

 **9.** Eines d’avaluació

**10.** Mesures per a la inclusió i l’atenció de la diversitat

**11.** Autoavaluació del professorat

**1. PRESENTACIÓ DE LA UNITAT**

## Títol

La unió fa la força

## Descripció de la unitat

En aquesta unitat centrarem l’atenció de l’alumnat en tres aspectes que exercixen un paper molt important per al desenvolupament personal de l’individu, però sobretot per a la construcció de la cohesió social. Aquests aspectes són la solidaritat social, la confiança i l’amistat. Podem dir que tots tenen com a denominador comú habilitats com ara la interdependència i la cooperació. En els grups on hi ha solidaritat, els membres s’ajuden i aconseguixen els seus objectius amb el treball de tots i cada un d’ells. Quan es confia en l’altre, l’egoisme desapareix i es coopera amb naturalitat. I quan l’amistat és veritable, se salven obstacles junts com si es tractar d’una sola persona. Per tant, pretenem que l’alumne valore la solidaritat, la confiança i l’amistat com a elements clau per a millorar la convivència en l’entorn escolar, familiar i social.

## Temporalització: tres sessions

Abril: maig:

• Sessió 28: Solidaritat en el grup.

• Sessió 29: Em fie, no em fie...

• Sessió 30: Amics.

**2. OBJECTIUS DIDÀCTICS**

• Valorar la interdependència i la cooperació dins del grup.

• Conéixer què és la solidaritat de grup.

• Assenyalar i reflexionar sobre formes de solidaritat de grup.

• Comprendre què significa la confiança mútua.

• Indicar persones que ens transmeten confiança.

• Identificar estratègies per a ajudar els altres i col·laborar.

• Emprar un llenguatge positiu en actes comunicatius.

• Analitzar situacions d’afecte compartit i desinteressat entre amics.

• Expressar els sentiments que produïx l’amistat.

# 3. CONTINGUTS DE LA UNITAT, CRITERIS D’AVALUACIÓ I ESTÀNDARDS D’APRENENTATGE AVALUABLES

|  |  |  |
| --- | --- | --- |
| **Continguts** | **Criteris d’avaluació** | **Estàndards d’aprenentatge avaluables** |
|  |  |  |
| • La interdependència i la cooperació.• La solidaritat. • El llenguatge positiu en la comunicació de pensaments, intencions i posicionaments personals. • La confiança mútua. • Les estratègies d’ajuda entre iguals i la col·laboració. • L’afecte compartit i desinteressat entre amics. |  1. Valorar la solidaritat com un element clau de la bona convivència, conéixer estratègies de cooperació i fer servir el llenguatge positiu en la comunicació de pensaments, intencions, i posicionaments personals.  |  1.1. Descobrix i posa de manifest públicament aspectes positius de la vida social en l’escola.  1.2. Contribuïx a millorar el clima d’aula mitjançant la qualitat de les seues interaccions en el grup. |
|  2. Comprendre el valor de la confiança per a enfortir la cohesió de grup i generar actituds que permeten compartir responsabilitats i solucionar problemes de forma conjunta. |  2.1. Participa en el diàleg per a aconseguir consens dels valors de la comunitat educativa. 2.2. Afavorix la cohesió de tots els membres de la comunitat educativa mitjançant actituds conciliadores. |
|  3. Prendre consciència de la importància de l’amistat veritable i identificar les seues característiques per a afavorir les seues relacions personals.  |  3.1. Indica els trets que definixen una bona amistat.  3.2. Reconeix les persones amb qui manté un afecte desinteressat i ressalta les característiques que en valora. |

# 4. SELECCIÓ D’EVIDÈNCIES PER AL DOSSIER (*PORFOLIO*)

Els estàndards d’aprenentatge mostren el grau d’assoliment dels criteris d’avaluació des de la mateixa descripció i concreció del criteri. Per tal de facilitar el seguiment del desenvolupament de cada estàndard, buscarem evidències dels alumnes que en mostren l’evolució en cada un.

En l’annex d’avaluació es proposa un dossier (*porfolio*) d’evidències per als estàndards d’aprenentatge. El quadre següent suggerix una selecció d’algunes d’aquestes possibles evidències. Els docents podran substituir-les per unes altres que consideren més rellevants per al desenvolupament del seu grup.

Llibre de l’alumne (LA) / Proposta didàctica (PD)

|  |  |
| --- | --- |
| **Estàndards d’aprenentatge avaluables** | **Selecció d’evidències per al dossier** |
|  |  |
|  1.1. Descobrix i posa de manifest públicament aspectes positius de la vida social a l’escola.  | • Llista completa de «normes» escrites en el quadern que afavorixen la solidaritat de grup en l’activitat 2 de l’apartat «Hi ha moltes formes de ser solidaris» de la sessió 28. |
|  1.2. Contribuïx a millorar el clima d’aula mitjançant la qualitat de les seues interaccions en el grup. | • Contracte d’ajuda a un company en l’apartat «Què necessita el teu company?» de la sessió 28. |
|  2.1. Participa en el diàleg per a aconseguir consens dels valors de la comunitat educativa. | • Plomes de confiança realitzades en l’apartat «Tertúlia» de la sessió 29. |
|  2.2. Afavorix la cohesió de tots els membres de la comunitat educativa mitjançant actituds conciliadores.  | • Solucions aportades en l’activitat 2 de l’apartat «Confiança mútua» de la sessió 29. |
|  3.1. Indica els trets que definixen una bona amistat.  | • Lletra de la cançó inventada en l’apartat «Tertúlia» de la sessió 30. |
|  3.2. Reconeix les persones amb qui manté un afecte desinteressat ressaltant les característiques que valora d’aquesta. | • Paràgraf de la carta escrita a un amic en l’última activitat de l’apartat «Carta anònima al meu millor amic» de la sessió 30. |

# 5. COMPETÈNCIES: DESCRIPTORS I ACOMPLIMENTS

|  |  |  |
| --- | --- | --- |
| **Competència** | **Descriptor** | **Acompliment** |
|  |  |  |
| *Comunicació lingüística* | Expressar oralment de manera ordenada i clara qualsevol tipus d’informació. | Explica les seues idees sobre la solidaritat, l’amistat i la confiança de manera que tots els companys puguen entendre'l. |
| Pla lector: comprén el sentit dels textos escrits. | Llig textos i enunciats respectant les normes de puntuació establides.  |
| *Competència matemàtica i competències bàsiques en ciència i tecnologia* | Aplicar les estratègies de resolució de problemes a qualsevol situació problemàtica. | Aporta idees i solucions diverses per a resoldre la tasca plantejada.  |
| *Competència digital* | Emprar eines digitals per a la construcció de coneixement. | Usa el llibre digital per a interioritzar els continguts de la unitat. |
| *Aprendre a aprendre* | Seguir els passos establits i prendre decisions sobre els passos següents en funció dels resultats intermedis.  | Realitza les parts de les activitats seguint l’ordre establit per a afavorir l’assimilació del contingut que s’hi planteja i en activitats posteriors. |
| Aprenentatge cooperatiu: prendre consciència dels processos d’aprenentatge. | Reflexiona sobre les situacions de solidaritat, confiança i amistat que l’ajuden a millorar la interdependència positiva quan treballa en grup. |
| Intel·ligències múltiples: identificar potencialitats personals com a aprenent: estils d’aprenentatge, intel·ligències múltiples, funcions executives... | Descriu experiències personals de solidaritat, confiança i amistat expressant què hi ha aprés. |
| *Competències socials i cíviques* | Mostrar disponibilitat per a la participació activa en àmbits de participació establits. | Realitza accions per iniciativa pròpia abans que li ho requerisquen. |
| Educació en valors: desenvolupar la capacitat de diàleg amb els altres en situacions de convivència i treball, i per a la resolució de conflictes. | Participa en les activitats de grups i respecta el torn de paraula i les opinions dels companys.  |
| *Sentit d’iniciativa i esperit emprenedor* | Prioritzar l’assoliment d’objectius de grups a interessos personals. | Ajuda sempre els companys del grup quan troben una dificultat en la tasca requerida. |
| *Consciència i expressions culturals* | Expressar sentiments i emocions des de codis artístics. | Crea recursos que l’ajuden a expressar els seus sentiments de solidaritat, confiança i amistat. |

# 6. TASQUES

Llibre de l’alumne (LA) / Proposta didàctica (PD) / Llibre digital (LD)

**Tasca 1: Sessió 28:** Solidaritat en el grup

• Realitzem l’activitat «Abans de la sessió» de la PD per a introduir la sessió.

• Lectura del text de l’apartat «Entre tots».

• Elaborem un arbre de problemes i necessitats dels companys en l’apartat «Tertúlia».

• Aprenem formes de ser solidàries realitzant una lectura comprensiva del text de l’apartat «Hi ha moltes formes de ser solidaris» i les activitats 1, 2 i 3 que l’acompanyen.

• Firmem un contracte d’ajuda a un company en l’apartat «Què necessita el teu company?».

• Realitzem l’activitat «Després de la sessió» de la PD per a tancar la sessió.

**Tasca 2: Sessió 29:** Em fie, no em fie...

• Realitzem l’activitat «Abans de la sessió» de la PD per a introduir la sessió.

• Reflexionem individualment sobre les preguntes que acompanya a la imatge de l’apartat «Persones en qui confiem».

• Nomenem persones en qui confiem en l’apartat «Tertúlia».

• Aprenem més sobre la confiança mútua realitzant la lectura comprensiva de l’apartat «Confiança mútua» i les activitats 1 i 2 que l’acompanyen.

• Aprenem a confiar en l’activitat de l’apartat «Aprenent a confiar».

• Realitzem l’activitat «Després de la sessió» de la PD per a tancar la sessió.

**Tasca 3: Sessió 30:** Amics

• Realitzem l’activitat «Abans de la sessió» de la PD per a introduir la sessió.

• Contestem mentalment les preguntes que es plantegen en l’apartat «Abraçades debades».

• Inventem una cançó i un ball que expressen amistat en l’apartat «Tertúlia».

• Lectura comprensiva del text de l’apartat «Amb els dits d’una mà» i realització de les dues activitats que l’acompanyen.

• Escrivim una carta anònima amb pictogrames a un amic de l’escola en l’apartat «Carta anònima al meu millor amic».

• Realitzem l’activitat «Després de la sessió» de la PD per a tancar la sessió.

**7. ESTRATÈGIES METODOLÒGIQUES**

En el desenvolupament de les tasques es fan servir diverses estratègies metodològiques:

• Treball reflexiu individual en el desenvolupament de les activitats individuals.

• Discussions i treball per parelles i grups reduïts.

• Posada en comú en gran grup: després del treball individual o de grup.

• Estructures de cooperatiu suggerides en la guia del professor per a treballar els principis de definició d’objectiu de grup, interdependència positiva i interacció cara a cara.

• Iniciar les sessions partint d’imatges que capten l’atenció de l’alumne per a facilitar l’aprenentatge dels continguts de la unitat.

• Treballs d’expressió artística i corporal en els quals plasmar de diferents maneres el que van descobrint i aprenent.

• Seqüenciació lògica, progressiva i pràctica dels continguts i activitats, basada en el mètode d’aprenentatge per experiència.

• Exposició del professor.

**8. RECURSOS**

Per al tractament de la unitat, a més del llibre de l’alumne, es faran servir:

• El llibre digital

• Recursos interactius proposats en l’apartat En la xarxa»

• Vídeos

• Pissarra tradicional o digital

• Folis o cartolines xicotetes i grans

• Llapis de colors i retoladors

• Paper llençol blanc

• Tisores i goma d’enganxar

• Mocadors o teles per a embenar els ulls

**Recursos digitals**

• Llibre digital: els alumnes podran reforçar o ampliar els continguts estudiats utilitzant els recursos digitals disponibles.

• A continuació, es recullen alguns enllaços web: *http://anayadigital.es*

# 9. EINES D’AVALUACIÓ

• Registre d’avaluació (en l’annex d’avaluació).

• Altres recursos: rúbrica, diana, etc. (en l’annex d’avaluació).

# 10. MESURES PER A LA INCLUSIÓ I L’ATENCIÓ DE LA DIVERSITAT

• Quines dificultats i potencialitats preveig en el grup durant el desenvolupament de la unitat?

• Com minimitzaré les dificultats?

• Quines necessitats individuals preveig en el desenvolupament de la unitat?

• Quins recursos i estratègies empraré per a atendre les necessitats individuals?

# 11. AUTOAVALUACIÓ DEL PROFESSORAT

• Quin percentatge d’alumnes han assolit els objectius d’aprenentatge de la unitat?

• Què és el que ha funcionat millor en aquesta unitat?

• Què canviaria en el desenvolupament de la unitat el curs que ve? Per què?